wickkiey/tamil-wikipedia-markdown huggingface dataset:
# கின்னிகோலி


**கின்னிகோலி** (Kinnigoli) என்பது மங்களூரிலுள்ள ஒரு முக்கிய புறநகர்ப் பகுதியாகும். இது மங்களூர் நகரத்திலிருந்து சுமார் 32 கி.மீ தொலைவிலும், கட்டீலில் இருந்து 5 கி.மீ தொலைவிலும் (ஒரு பிரபலமான இந்து புனித யாத்திரை மையம்), முல்கியில் இருந்து 8 கி.மீ தொலைவிலும் (முல்கி ரயில் நிலையத்திலிருந்து 5 கி.மீ) மங்களூர் சர்வதேச விமான நிலையத்திலிருந்து 17 கி.மீ தொலைவிலும் அமைந்துள்ளது. இங்கிருந்து 'யுகபுருஷா' என்ற வழக்கமான கன்னட மாத இதழ் வெளியிடப்படுகிறது.  

வெளிநாட்டிலிருந்து திரும்பி வரும் இந்திய வெளிநாட்டினரின் வருகையால் (பெரும்பாலும் பாரசீக வளைகுடா நாடுகள்) இந்த ஊர் வளர்ந்துள்ளது. இங்கு கான்கெட்டா மருத்துவமனை என்று ஒரு மருத்துவமனை உள்ளது.  

## தொழில்
இங்கு பெரும்பான்மையான மக்கள் விவசாயத்தில் ஈடுபட்டுள்ள்னர். நெல் என்பது பரவலாக வளர்க்கப்படும் பயிராகும். இது பெரும்பாலும் விற்பனையை விட நுகர்வுக்காக வளர்க்கப்படுகிறது. பாக்கு, முந்திரி போன்ற பணப்பயிர்கள் விவசாய நிலங்களின் சிறிய பகுதிகளில் அல்லது பயிரிட முடியாத மலைப்பகுதிகளில் வளர்க்கப்படுகின்றன. பண்ணை நிலங்களில் மா, பலா, புளி மரங்கள் பரவியிருக்கின்றன.  

ஒவ்வொரு வியாழக்கிழமையும் வாராந்திர சந்தை இங்கு நடைபெறும். பழங்கள், காய்கறிகள், பருப்பு வகைகள், தானியங்கள், உறைந்த உணவுகள், பழச்சாறுகள் போன்றவற்றைக் கொண்ட *டெய்லி நீட்ஸ்* என்ற சொந்த பல்பொருள் அங்காடியையும் இது கொண்டுள்ளது.  

## பிரபலங்கள்
பிரபல இந்திய பரோபகாரரும் இருதய அறுவை சிகிச்சை நிபுணருமான மருத்துவர் தேவி பிரசாத் செட்டி இங்கு பிறந்தார். ஒரு இந்திய மாதிரியும், அழகுப் போட்டியின் பட்டத்தை வென்றவருமான சிறீநிதி ரமேஷ் செட்டி இப்பகுதியைச் சேர்ந்தவர்.  

## கம்பளா
இங்கு, குளிர்காலத்தில், வழக்கமாக சனவரியில், கம்பளா எனப்படும் எருமை பந்தயப் போட்டி அறுவடைக்குப் பின் நீரில் நிரப்பப்பட்ட நெல் வயல்களில் நடைபெறுகிறது. இது சுற்றுலாப் பயணிகள் உள்ளிட்ட பார்வையாளர்களை ஈர்க்கிறது. இந்த போட்டியின் வெற்றியாளர்களுக்கு தங்கப் பதக்கங்களும் பணப் பரிசுகளும் வழங்கப்படுகின்றன.  

## மக்கள்
இங்கு, இந்துக்கள், கிறிஸ்தவர்கள் மற்றும் முஸ்லிம்கள் போன்ற பல்வேறு மதத்தைச் சேர்ந்தவர்கள் இருக்கின்றனர். இங்கு கன்னடம், துளு, கொங்கணி, பியரி போன்ற மொழிகள் பேசப்படுகின்றன . ஒவ்வொரு சமூகமும் மிகச் சிறப்பாக இணைந்து வாழ்கின்றன. சில சந்தர்ப்பங்களில் மற்றவர்களின் மத நடவடிக்கைகளில் தீவிரமாக ஊக்குவித்து பங்கேற்கின்றன.  

## பேருந்து வசதி
இப்பகுதியின் அனைத்து முக்கிய நகரங்களுக்கும் பேருந்துகளுடன் சாலை வழியாக நன்கு இணைக்கப்பட்டுள்ளது. இங்கிருந்து மங்களூர், முல்கி, உடுப்பி, பாஜ்பே, கட்டீல், மூதபித்ரி, பெளமன்னு, கர்கலா,நிட்டே, பெள்தங்கடி, பந்த்வால் போன்ற ஊர்களுக்கு பேருந்துச் சேவைகள் இருக்கின்றன.  

### விமானம வசதி
மங்களூர் சர்வதேச விமான நிலையம் கின்னிகோலிக்கு சுமார் 17 கி.மீ. தூரத்தில் உள்ளது. பெங்களூர், மும்பை, சென்னை, தில்லி, ஐதராபாத் மற்றும் மத்திய கிழக்கு நாடுகளான அபுதாபி, பகுரைன், தம்மம், தோஹா, துபாய், குவைத், மஸ்கட் போன்ற அனைத்து முக்கிய இந்திய பெருநகரங்களுக்கும் இங்கிருந்து விமானங்கள் கிடைக்கின்றன.  

### தொடருந்து நிலையம்
6 கி.மீ தூரத்தில் உள்ள முல்கி தொடருந்து நிலையமும், 13 கி.மீ தூரத்தில் உள்ள சூரத்கல் தொடருந்து நிலையமும் அருகிலுள்ள தொடருந்து நிலையங்கள் ஆகும்
# சங்ககால இரணியன்

**சங்ககால இரணியன்** என்பவர் சங்ககாலத்தில் இருந்த பாண்டியர்களின் தளபதிகளில் ஒருவர் ஆவார். இந்த தளபதியின் வீரதீரச் செயல்களைப் பாராட்டி பாண்டியநாட்டின் குறுகுறு நிலப்பகுதிக்கு இரணிய முட்டம் நாடு என்றே பாண்டியன் பெயரிட்டுள்ளான். படைத்தலைவர்களை பெருமைப் படுத்தும் பாண்டியரின் நற்பண்புக்கு இது ஒரு நல்ல சான்றாகும்.  

அந்த நாடு நத்தம், அழகர் மலை, ஆனைமலை திருப்பத்தூர் ஆகிய பகுதிகளை உள்ளடக்கி இருந்தது. முதலாம் பராந்தக கால கல்வெட்டுகள் இந்நாட்டை கீழ் இரணிய முட்டம் என்றும் மேல் இரணிய முட்டம் என்றும் பிரித்து இருந்ததாக கூறுகின்றன.  

### குலதெய்வமாக இரணியன்

அழகர் மலையில் உள்ள ஒரு கோட்டைக்கு இரணியன் கோட்டை என்றே பெயர் உள்ளது. இந்தக் கோட்டையை முதன்முதலில் கட்டிய பழங்கால தலைவனாக இவன் இருக்கலாம்.  

### அழகர் மலையில் உள்ள இரணியன் கோட்டை
வரலாற்று ஆசிரியர்களில் சிலர் இரணிய வர்மன் என்னும் சிம்ம விஷ்ணுவே இந்தக் கோட்டையைக் கட்டினான், எனவே அது இரணியன் கோட்டை எனப் பெயர் பெற்றது என தவறாக கருதுகின்றனர். ஆனால் பல்லவர்கள் ஆட்சி தோன்றுவதற்கு முன்னரே இரணிய முட்டம் என்று அழகர்மலை பெயர் பெற்றிருந்தது குறிப்பிடத்தக்கது. எனவே இந்த தளபதியே இரணியன் கோட்டை என்பதை கட்டிஇருப்பார். அவரது பெயரைக்கொண்டே பிற்காலத்தில் விரிவு படுத்த்தப்பட்டுள்ளது.  

### இரணியனின் குலதெய்வம்
இவர் எர்ரக்கம்மாள்  (எரக்கொற்றி) என்னும் கொற்றவை தெய்வத்தை வழிபட்டு வந்ததாக இவரது கதை கூறுகிறது. இந்த தெய்வத்தின் கோவில் பழங்காலதொல்லியல் சின்னங்கள் உடன் காணப்படுகிறது. கல்வட்டம், கல்பதுக்கை கற்குழி முதலான தொல்லியல் சின்னங்கள் உடன் திண்டுக்கல் மாவட்டம் சந்தையூர் என்னும் இடத்தில் எர்ரக்கம்மாள் கோவில் உள்ளது.  

### இரணியனின் குடும்ப பெயர்கள்
இவரது வழியினரின் குடும்ப பெயர்களும் மிகவும் தொன்மை வாய்ந்ததாக உள்ளன. எரணன், எரவாதன், வெளியன் (வெள்ளையன்) தித்தன் (தொத்தன்) போசன் (கோசர்) போன்ற வராற்று சிறப்புமிக்கவையாக உள்ளன.
# இலட்சுமேசுவரம்



**இலட்சுமேசுவரம்** (Lakshmeshwara) என்பது இந்திய மாநிலமான கர்நாடகாவில் கதக் மாவட்டத்தில் புதிதாக உருவாக்கப்பட்ட வட்டமான கஜேந்திரகாட் பகுதியில் அமைந்துள்ள ஒரு நகரமாகும். இது கதக்கிலிருந்து 40 கி.மீ தொலைவிலும், ஹூப்ளியிலிருந்து 55 கி.மீ தொலைவிலும் உள்ளது. இது ஒரு விவசாய வர்த்தக நகரமாகும்.  

இந்த வரலாற்று நகரத்தில் சிவன் கோயினான சோமேசுவரர் கோயில் உட்பட பல முக்கியமான கோயில்கள் உள்ளன. இந்த ஊரில் இரண்டு பழங்கால சமணக் கோவில்களும் உள்ளன. அத்துடன் முஸ்லிம்களின் குறிப்பிடத்தக்க ஒரு பள்ளிவாசலும் உள்ளது. பல சிறிய ஆலயங்கள், ஒரு தர்கா, கோடியெல்லம்மா கோயில், முக பசவண்ணா சன்னதி, சூரியநாராயணரின் பிரமாண்டமான சிலை ஆகியவையும் இங்கு அமைந்துள்ளது.  

## நிலவியல்
இந்த நகரம் 15.13 ° வடக்கிலும், 75.47 ° கிழக்கிலும் உள்ளது. இதன் சராசரி உயரம் 634 மீட்டர் (2080&nbsp;அடி ) ஆகும்.  

## புள்ளிவிவரங்கள்
2001 இந்திய மக்கள் தொகை கணக்கெடுப்பின்படி, இந்நகரத்தின் மக்கள் தொகை 33,411 ஆகும். ஆண்களில் மக்கள் தொகையில் 51%, பெண்கள் 49%. இந்த ஊரின் சராசரி கல்வியறிவு விகிதம் 62% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 70%, பெண் கல்வியறிவு 53%. இந்த ஊரில், 13% மக்கள் 6 வயதுக்குட்பட்டவர்கள்.  

## வரலாறு
இந்நகரம் ஏராளமான கலாச்சாரத்திற்கும், இலக்கியங்களுக்கும் பிரபலமானது. இது கர்நாடகாவில் வளமான பாரம்பரியம் கொண்ட இடமாகும். எனவே இது திருலுகன்னட நாடு என்று அழைக்கப்படுகிறது. பல மன்னர்கள் இந்த இடத்திற்கு ஆதரவளித்துள்ளனர்.  

இந்நகரம் பண்டையகாலத்தில் ஹுலிகெரே அல்லது புலிகெரே என அழைக்கப்பட்டது. புலிகெரே இதன் தலைநகராக இருந்தது. புலிகெரே என்றால் புலிகளின் குளம் என்று பொருள். புரிகெரே, பொரிகெரே, புரிக்கநகர் மற்றும் புலிகநகர் ஆகியவை இதன் பிற பெயர்களாகும்.  

ஆதிகவி பம்பா தனது புகழ்பெற்ற கவிதைகளை இங்கு எழுதினார்.  

பல சமண புனிதர்களும் எழுத்தாளர்களும் இங்கு தழைத்தோங்கியுள்ளனர். மூன்று முக்கிய நுழைவாயில்களைக் கொண்ட இக்கோயில் வளாகம் உயரமான சுவர்களால் சூழப்பட்டுள்ளது. இது சாளுக்கிய கட்டிடக்கலைக்கு ஒரு அற்புதமான மாதிரியாகும்.  

கோயில் வளாகத்தின் நடுவில், சோமேசுவரருக்கு ஓர் கோயில் உள்ளது. முக்கியமாக சிவனுக்கு அர்ப்பணிக்கப்பட்ட பல சிறிய கோயில்கள், வளாகத்தின் சுவருடன், கரும்பாறையில் கட்டப்பட்டுள்ளன. வளாகத்தில் சில அரங்குகள் பக்தர்களுக்கு ஓய்வெடுப்பதற்காகவும் ஒதுக்கப்பட்டுள்ளது.  

கோயிலின் பாரம்பரிய கட்டமைப்புகளைக் கொண்ட சோமேஸ்வரர் கோயிலில் ஒரு கர்ப கிரிஹா, ஒரு *அர்த்த மண்டபம்* அல்லது பாதியிலேயே மண்டபம், ஒரு நவரங்கா மற்றும் முக *முகபா* அல்லது நுழைவு மண்டபம் ஆகியவை அடங்கும்.  

இக்கோயில் வளாகத்தில், பல கன்னட கல்வெட்டுகள் உள்ளன. 50 க்கும் மேற்பட்ட கல் கல்வெட்டுகள் (பதிவுகள்) கலாச்சார முக்கியத்துவத்தைக் காட்டுகின்றன.  

- முல்கந்தைச் சேர்ந்த கன்னடக் கவிஞர் கயசேனர் எழுதிய இரண்டாம் நரேந்திரசேனரின் சீடரைப் பற்றிய பர்மாமிருதம் பற்றிய 1081 ஆம் ஆண்டைச் சேர்ந்த கல்வெட்டு கிடைத்துள்ளது.
- இரண்டாம் ஜெகதகமல்லன் ஆட்சியின் கல்வெட்டு கிடைத்துள்ளது.
- முல்கந்த் மற்றும் இலட்சுமேசுவரத்தின் இரண்டு சமண கல்வெட்டு
- 733–744 காலப்பகுதியின் இலட்சமேசுவர் கல்வெட்டுகள் (கன்னடம் 13 சனவரி 735), மன்னர் விஜயதித்தனின் மகனான இரண்டாம் விக்ரமாதித்தன் தனது தந்தையின் மரணத்தைத் தொடர்ந்து சாளுக்கிய அரியணையில் ஏறினார் என்று தெரிவிக்கிறது.
-
# சாந்தவேரி கோபால கௌடா


**சாந்தவேரி கோபால கௌடா** (Shantaveri Gopala Gowda) (14 மார்ச் 1923 - 9 சூன் 1972) இவர் 1952, 1962, 1967 ஆம் ஆண்டுகளில் கர்நாடக சட்டசபையான கர்நாடக சட்டசபைக்கு மூன்று முறை தேர்ந்தெடுக்கப்பட்ட ஒரு சோசலிச அரசியல்வாதி ஆவார்.  

## ஆரம்ப வாழ்க்கை
இவர், கருநாடகாவின் சாகராவில் பிறந்தார். இவர் இந்தியாவின் மிக முக்கியமான சோசலிச தலைவர்களில் ஒருவராகவும், கருநாடகாவில் சோசலிசத்தின் முன்னோடியாகவும் கருதப்படுகிறார். இவர் ராம் மனோகர் லோகியா மூலம் ஈர்க்கப்ப்ட்டார். இவரது தலைமை 1951ஆம் ஆண்டிலேயே தொடங்கியது. இவர் "கவர்ந்திழுப்பவராகக்" கருதப்பட்டார். மேலும் இவர் "பல பின்தொடர்பவர்களையும்" பெற்றார்.  
## முதலமைச்சர்களுடனான தொடர்பு
இவர், கருநாடகாவின் முதலமைச்சர்களான ஜே. ஹெச். படேல், பங்காரப்பா, சோ. ம. கிருசுணா தேவராஜ் அர்சு உள்ளிட்ட பல சோசலிசவாதிகளுக்கு வழிகாட்டினார்.  

இவரது வாழ்க்கை வரலாறு வெளியானதும், கர்நாடக முதலமைச்சர் தரம்சிங், "மறைந்த சாந்தவேரி கோபால கௌடாவின் கிளர்ச்சியும் அரசியல் பங்களிப்பும் சட்டமன்ற வரலாற்றில் குறிப்பிடத்தக்கவை" என்று கூறினார்.  

## அரசியல்வாதி
இவர் நிலத்தின் கலாச்சாரத்தை அறிந்த ஒரு முன்னணி அரசியல்வாதியாக இருந்தார். மேலும் ஒரு கிராமவாசியாக இருப்பது கர்நாடகாவின் உழவர் சமூகத்தினரிடையே பெரும் பின்தொடர்பைக் கொண்டிருந்தது. கன்னட மொழியின் மீது மிகுந்த அன்பு கொண்ட ஒரு நன்கு படித்த நபரான இவர், கர்நாடகாவின் பல அறிவார்ந்த மற்றும் உணர்திறன் வாய்ந்த இலக்கிய பிரமுகர்களில் கவிஞர் கோபாலகிருஷ்ணா அடிகா, புதின ஆசிரியர் டாக்டர் யு.ஆர்.அனந்தமூர்த்தி, எழுத்தாளரும், பத்திரிகையாளருமான பி. இலங்கேசு, விவசாயிகள் சங்கத் தலைவர் எம்.டி.நஞ்சுண்டசாமி போன்றோருடன் நட்புடன் இருந்தார். டாக்டர் அனந்தமூர்த்தி இவரது வாழ்க்கையை அடிப்படையாகக் கொண்டு *அவஸ்தே* ("வாழ்க்கை நிலை") எனா நூலை எழுதினார். நடிகர் அனந்த் நாக் முக்கியக் கதாபாத்திரத்தில் நடித்து, இது ஒரு முக்கியமான படமாகவும் உருவாக்கப்பட்டது. ஒரு உண்மையான இலட்சியவாதியும், தைரியமான தலைவருமான இவரது 'ககோடு சத்தியாக்கிரகம்' - கர்நாடக விவசாயிகளுக்கு நீதி வழங்க இவர் மேற்கொண்ட காலவரையற்ற உண்ணாவிரதம் - கர்நாடக மக்களின் மனதில் பசுமையாக் இருக்கிறது. சிறு வயதிலேயே ஏற்பட்ட இவரது மரணம் கர்நாடகாவில் சோசலிச இயக்கத்தின் மெதுவான அழிவைக் குறித்தது. தான் நினைத்தபடி இயக்கத்தை முன்னெடுத்துச் சென்ற சில தலைவர்களில் எம்.டி.நஞ்சுண்டசாமி ஒருவராக இருந்தார். விவசாயிகளின் அவலநிலை குறித்து மீண்டும் நாட்டின் கவனத்தை ஈர்த்ததால் இவரது அரசியல் பங்கு முக்கியமானது.
# லீலாவதி (நடிகை)


**லீலாவதி** (Leelavathi ) (1937 இல் **லீலா கிரண்** என்ற பெயரில் பிறந்த இவர் ஓர் கன்னடத் திரைப்பட நடிகை ஆவார். இவர் தெலுங்கு, கன்னடம், தமிழ் போன்ற மொழிகளில் முக்கியமாக பணியாற்றினார். ராஜ்குமார், விஷ்ணுவர்தன், ம. கோ. இராமச்சந்திரன், என். டி. ராமராவ், சிவாஜி கணேசன், ஜெமினி கணேசன், சங்கர் நாக், கமல்ஹாசன், இரசினிகாந்து, சிரஞ்சீவி, வீ. ரவிச்சந்திரன், சுதீப் போன்ற பல்வேறு புகழ்பெற்ற கலைஞர்களுடன் இணைந்து நடித்துள்ளார். 50 ஆண்டுகளுக்கும் மேலாக தனது தொழில் வாழ்க்கையில் 600க்கும் மேற்பட்ட படங்களில் (கன்னடத்தில் மட்டும் 400 க்கும் மேற்பட்ட) நடித்துள்ளார். *நாகரஹாவு*, அவர்கள் போன்ற படங்களில் இவரது நடிப்பு மக்களால் நினைவு கூறப்படுகிறது.  

லீலாவதி தனது வாழ்க்கை முழுவதும் பல்வேறு விருதுகளை வென்றுள்ளார். இதில் 1999 ல் ராஜ்குமார் விருது, மாநில விருதுகள், பிலிம்பேர் விருதுகள் போன்றவை அடங்கும்.  

## திரைப்பட வாழ்க்கை
மைசூருக்குச் சென்ற பிறகு, *சஞ்சல குமாரி* படத்திலும், பின்னர் சங்கர் சிங்கின் நாககண்ணிகா என்ற படத்திலும் ஒரு சிறிய பாத்திரம் கிடைத்தது. இவர் மகாலிங்க பாகவதர் அணியில் சிறீ சாகித்ய சாம்ராஜ்ய நாடகக் குழுவில் சேர்ந்தார். சுப்பைய்யா நாயுடுவின் 1958 திரைப்படமான பக்த பிரகலாதாவில் நடிக்க இவருக்கு வாய்ப்பு கிடைத்தது. *மாங்கல்யா யோகா*, *தர்ம விஜயம்,* *ரணதீரா காந்தீரவா* ஆகிய படங்களில் இவருக்கு ஒரு சிறிய பாத்திரங்கள் கிடைத்தன. *ராணி ஹொன்னம்மா என்ற படத்திலிருந்து இவர்* ஒரு முழு கதாநாயகி ஆனார்.  

## விருதுகளும், அங்கீகாரமும்

- ஐந்து நீண்ட தசாப்தங்களாக தென்னிந்தியத் திரைப்படத்திற்காக இவர் செய்த சிறந்த பங்களிப்பிற்காக 2008 ஆம் ஆண்டில் தும்கூர் பல்கலைக்கழகம் இவருக்கு கௌரவ டாக்டர் பட்டம் வழங்கியது.
- குடியரசுத் தலைவர் விருதையும் பெற்றார்.

## ஆரோக்கியம்
இவர் அக்டோபர் 15, 2011 அன்று மருத்துவமனையில் அனுமதிக்கப்பட்டார், மேலும் இவருக்கு இதய பிரச்சினை இருந்தது. ஒரு அறுவை சிகிச்சை மேற்கொள்ளப்பட்டது, இதிலிருந்து இவர் மீண்டார். மருத்துவமனையில் அனுமதிக்கப்பட்ட இவரது அறிக்கைகள் இவரது மகன் வினோத் ராஜ் என்பவரால் மறைக்கப்பட்டன. ஆனால் பின்னர் அது அக்டோபர் 25 அன்று ஒளிபரப்பப்பட்ட டிவி 9 செய்தி அறிக்கையால் வெளிச்சத்திற்கு வந்தது.
# கார்வான்


**கார்வான்** (Karwan) என்பது இந்தியாவின் தெலங்காணாவின் ஐதராபாத்தில் அமைந்துள்ள ஓர் புறநகர் பகுதியாகும். இது பழைய ஐதராபாத்தின் ஒரு பகுதியாகும்.  

இது கச்சிபௌலி, ஹைடெக் சிட்டி போன்ற தகவல் தொழிநுட்ப மையங்களிலிருந்து 10 கி.மீ தூரத்தில் உள்ளது. குதுப் சாகியின் ஆட்சியில் நடந்த வர்த்தகத்தில் இது முக்கியத்துவம் பெற்றிருந்தது. முந்தைய நாட்களில் இது **கார்வான்** தொகுதியின் கீழ் உள்ள **ஜியர்குடெம்** என்று அழைக்கப்பட்டது.  

## கலாச்சாரம்
கார்வானில் இந்துக்களும், முஸ்லிம்களும் கலந்த மக்கள் தொகை உள்ளது. போனலு<nowiki/>திருவிழா இங்கு மிகவும் பிரபலமானது. மேலும் இது ஆடம்பரமாக கொண்டாடப்படுகிறது. இத்திருவிழாவின் போது முக்கிய வழிபாடு தர்பார் மைசம்மா கோவிலில் நடக்கிறது. கொண்டாட்டங்கள் ஒரு வாரத்திற்கு முன்பே தொடங்கி, ஒரு இறுதி நாளில், திறமையான மாணவர்களுக்கு பரிசு விநியோகத்துடன் பல கலாச்சார நிகழ்ச்சிகள் நடைபெறுகின்றன. திருவிழா வண்டி வேடிக்கைகளுடன் முடிவடைகிறது.  

ஐதராபாத் நிசாம் ஆட்சியிலிருந்தே கார்வானுக்கு மிக நீண்ட வரலாறு உண்டு, இது நன்கு அறியப்பட்ட முத்து சந்தையாக இருந்தது. இது கைத்தறி ஆடைகளுக்கும் பிரபலமானது. நிசாம் காலத்தில் கட்டப்பட்ட பழைய கட்டிடங்களும், பிற பழைய கோயில்களும், மசூதிகளும் இன்று வரை நிற்கின்றன.  

அண்டாரூன் அல்லது இன்சைட் கார்வானுக்கு சில பழைய கட்டிடங்கள் உள்ளன, மேலும் பழைய முத்து மற்றும் வைர சந்தையின் இடமாக இருந்தது.  

விட்டலநாதர் கோயில், சந்தோசி மாதா கோயில், நரசிம்ம சுவாமி கோயில், கேசரி அனுமான் கோயில் ஆகியவை மிகவும் பிரபலமான பழைய கோயில்களாகும்.  

நிசாம் காலத்தில் கட்டப்பட்டது என்று கருதப்படும் ரங்கநாதசுவாமி கோயில் என்ற பழைய கோயிலும் உள்ளது. இது இரட்டை நகரங்களில் புகழ்பெற்ற கோயிலாகும், **ஜியாகுடாவில்** வைகுண்ட ஏகாதசி கொண்டாட்டங்களுக்கு பிரபலமானது.
# 2020 அதராசு கூட்டுக் கற்பழிப்பும் கொலையும்


**2020 ஹத்ராஸ் கூட்டு கற்பழிப்பு மற்றும் கொலை** (2020 Hathras gang rape and murder) என்பது இந்திய நாட்டின் உத்தர பிரதேச மாநிலத்திலுள்ள ஹத்ராஸ் மாவட்டத்தில் அமைந்துள்ள கிராமத்தில் முன்னேறிய மக்களில் உள்ள நான்கு பேர் கூட்டாகச்சேர்ந்து 19 வயதுடைய ஏழை விவசாயப்பெண்ணை 2020 ஆம் ஆண்டு செப்டம்பர் 14 ஆம் திகதி அன்று கொடூரமாக கூட்டு பலாத்காரம் செய்துள்ளார்கள். அப்பெண் காயங்களுடன் அலிகரில் அமைந்துள்ள ஜவஹர்லால் நேரு மருத்துவக் கல்லூரியில் அனுமதிக்கப்பட்டிருந்தவர் 20 செப்டம்பர் 2020 அன்று மரணமடைந்தார்.  

## மேலும் பார்க்க
- 2012 தில்லி கும்பல்-வல்லுறவு வழக்கு
- உத்தரப் பிரதேச குழு வன்புணர்வு, 2014
- உன்னாவ் வன்புணர்வு வழக்கு
# ரையன் காசுலிங்கு



**ரையன் தாமசு காசுலிங்கு (ஆங்கிலம்: Ryan Thomas Gosling)** (பிறப்பு நவம்பர் 12, 1980) கனடிய நடிகர் மற்றும் இசையமைப்பாளர் ஆவார். குழந்தை நடிகராக டிஸ்னியின் *த மிக்கி மவுசு கிளப்* (1993–1995) இல் நடித்து புகழ்பெற்றார். பல்வேறு தொலைக்காட்சித் தொடர்கள் மற்றும் திரைப்படங்களில் நடித்துள்ளார்.  

*த நோட்புக்* (2004) என்னும் காதல் திரைப்படத்தில் நடித்ததற்காக பெரிதும் புகழ் பெற்றார். *ஹாஃப் நெல்சன்* (2006), திரைப்படத்தில் சிறப்பாக நடித்ததற்காக சிறந்த நடிகருக்கான அகாதமி விருதிற்கு பரிந்துரைக்கப்பட்டார். *த பிக் சோர்ட்* (2015), *லா லா லேண்ட்* (2016), *பிளேடு ரன்னர் 2049* (2017) மற்றும் *பர்ஸ்டு மேன்* (2018) ஆகிய திரைப்படங்களில் முதன்மைப் பாத்திரத்தில் நடித்துள்ளார்.  

பீட்டாவின் உறுப்பினர் ஆவார்.
# ஜெரிபிசி தொலைக்காட்சி



**ஜெரிபிசி தொலைக்காட்சி** என்பது தென் கொரியா நாட்டு கொரிய மொழிப் பொழுதுபோக்குத் தொலைக்காட்சி அலைவரிசையாகும். இந்த அலைவரிசை 1 திசம்பர் 2011 ஆம் ஆண்டு 'ஜெரிபிசி' என்ற நிறுவனத்தால் ஆரம்பிக்கப்பட்டது. 2011 ஆம் ஆண்டு நான்கு புதிய தென் கொரியா நாடு தழுவிய பொது கம்பி வடத் தொலைக்காட்சி அலைவரிசைகளில் இதுவும் ஒன்றாகும். இந்த அலைவரிசையில் செய்திகள், விளையாட்டு நிகழ்ச்சிகள் மற்றும் நாடகத் தொடர்கள் போன்ற நிகழ்ச்சிகள் ஒளிபரப்பாகிறது.  

## தொடர்கள்
- மோர் தன் பிரண்ட்ஸ் (2020)
- இட்டாவோன் கிளாஸ் (2020)
- டி-டே (2015)
# இப்ராகிம் பின் கலீஃபா அல் கலீஃபா


**இப்ராகிம் பின் கலீஃபா அல் கலீஃபா** ( அரபு : الشيخ ابراهيم بن خليفة آل خليفة) ஓர் பஹ்ரைனின் முன்னாள் வீட்டுவசதிதுறை அமைச்சர் ஆவார்.  

## பணி
ஷேக் இப்ராகிம் பின் க்லிஃபா அல் கலீஃபா 2007 டிசம்பர் முதல் 2011 வரை பஹ்ரைன் இராச்சியத்தின் வீட்டுவசதிதுறை அமைச்சராகப் பணியாற்றினார். பின்னர் இவருக்குப் பதிலாக மன்னர் ஹமாத் இப்னு ஈசா அல் கலீஃபா அவர்கள் மஜீத் அல் அல்வாய் அவர்களை பதவியில் நியமித்தார்.  

இவர் வீட்டுவசதி வங்கியின் தலைவர் மற்றும் எப்தா வங்கியின் தலைவர் பதவிகளையும் வகிக்கிறார்.  

ஓர் சட்டப்படிப்பில் பட்டதாரியான ஷேக் இப்ராஹிம் பஹ்ரைன் இராச்சியத்தில் பல முக்கிய பதவிகளை வகித்துள்ளார். முன்னாள் நிதி துணை செயலாளராக (1993 முதல் 2007 வரை), பஹ்ரைன் பொருளாதார அமைப்பின் துணை ஆளுநராகவும் (இப்போது மத்திய பஹ்ரைன் மத்திய வங்கி) (1982 முதல் 1993 வரை) பணியாற்றியுள்ளார்.  

பெய்ரூட் அரபு பல்கலைக்கழகத்தில் பட்டப்படிப்பைப் பெற்றார்.
# மிதிவண்டி பம்பு



**மிதிவண்டி பம்பு** என்பது மிதிவண்டி வட்டகைகளில் காற்றடிக்க வடிவமைக்கப்பட்ட ஒரு வகை விசையியக்கக் குழாய் காற்று பம்பு ஆகும். மிதிவண்டிகளில் பயன்படுத்தப்படும் ஷ்ராடர் அல்லது பிரஸ்டா என்ற பொதுவான இரண்டு வகை அடைப்பிதழ்களில் (வால்வு) பயன்படுத்த இது ஒரு இணைப்பைக் கொண்டுள்ளது. டன்லப் (அல்லது வூட்ஸ்) அடைப்பிதழ் எனப்படும் மூன்றாவது வகை அடைப்பிதழ் உள்ளது, ஆனால் இந்த அடைப்பிதழ்களுடன் கூடிய குழாய்களை பிரஸ்டா பம்பைப் பயன்படுத்தி நிரப்ப முடியும்.  

பொதுவாக மிதிவண்டி பம்பானது கையால் அழுத்தப்படும் உந்துத் தண்டால் (பிஸ்டன்) செயல்படுகிறது. இது முன்னும் பின்னுமாகவும் இயங்கும். இதனுள் இருக்கும் உந்துத் தண்டு அடைப்பிதழ் (வால்வு) வெளிக்காற்றை உள்ளே புக விடும். ஆனால் குழாயுனுள் சென்ற காற்றை வெளியே செல்ல விடாது. பஉந்துத் தண்டில் உள்ள அடைப்பிதழ் போன்றே குழாயின் அடியிலும் ஒரு அடைப்பிதழ் இருக்கும். அது குழாயில் உள்ள காற்றை எதனுள் செலுத்துகிறோமோ அதனுள் புகவிடும். ஆனால் அதே காற்றை மீண்டும் வந்த வழியே வெளிச்செல்ல விடாது. அடிப்பாகத்தின் மூலம் காற்றைச் செலுத்தி விட்டு மீண்டும் உந்துத் தண்டை மேலே தூக்கினால் காற்றுக் குறைந்த குழாயின் உட்பகுதியை நோக்கி வெளிக்காற்று அடைப்பிதழின் வழியே உட் சென்று நிரம்பும். மீண்டும் உந்துத் தண்டை கீழ் நோக்கி அழுத்தினால் குழாயில் உள்ள காற்று கீழேயுள்ள அடைப்பிதழைத் திறந்துகொண்டு எதனுள் காற்றைச் செலுத்துகிறோமோ அதனுள் சென்று நிரம்பும். காலில் அழுத்தும் காற்றழுத்தி பம்புகளில், வட்டகையில் காற்றழுத்தத்தைக் குறிக்க ஒரு உள்ளமைக்கப்பட்ட அழுத்த மானியைக் கொண்டுள்ளன.  

மகிழுந்து வட்டகைகளில் காற்றடிக்க மின்சாரம் மூலம் இயக்கப்படும் விசையியக்கக் குழாய்களில் சரியான வகை இணைப்பு கிடைத்தால் மிதிவண்டி வட்டகையிலும் காற்றடிக்க பயன்படுத்தலாம். இதுபோன்ற சில பம்புகள் போதுமான அழுத்தம் ஏற்பட்டவுடன் துண்டிக்குமாறு வடிவமைக்கப்பட்டுள்ளன (மிதிவண்டி வட்டகைகளில் அடைக்கபடும் காற்றைவிட மகிழுந்து வட்டகைகளில் காற்றழுத்தம் மிக அதிகம்). அதிகப்படியான காறடித்தால் மிதிவண்டி வட்டகை குழாய் வெடிக்கும் அபாயம் உள்ளது.  

## வரலாறு
மிதிவண்டி பம்பு முதலில் எப்போது கண்டுபிடிக்கப்பட்டது என்று தெரியவில்லை, ஆனால் இது 1887 அல்லது அதை வட்டிய காலத்தில் இருந்ததாக நம்பப்படுகிறது. ஸ்காட்லாந்தின் ஜான் பாய்ட் டன்லொப் என்பவரால் முதல் காற்றடைக்கபட்ட வட்டகை தயாரிக்கப்பட்டது.
# வச்ரமுனி


**சதானந்த சாகர்** (Sadananda Sagar) (11 மே 1944 - 5 சனவரி 2006) இவரது மேடைப் பெயரான **வச்ரமுனியால்** நன்கு அறியப்பட்ட இவர், கன்னடத் திரைப் படங்களில் தோன்றிய ஒரு இந்திய நடிகராவார். இவர் தனது தொழில் வாழ்க்கையின் பெரும்பகுதிகளில் எதிர்மறை கதாபாத்திரங்களை சித்தரித்தார். மேலும், கன்னடப் படங்களின் மிகச்சிறந்த நடிகர்களில் ஒருவராக கருதப்பட்டார். இவரது தொழில் வாழ்க்கையில், இவர் "இடி முழங்கும் குரலாலும், நடிப்புத்திறனாலும்" அறியப்பட்டார். இது அவருக்கு 'நாத பைரவர்', 'நாத பயங்கரம்' போன்றப் பெயர்களைப் பெற்றுத் தந்தது  

வச்ரமுனி ஒரு மேடை நடிகராக தனது தொழில் வாழ்க்கையை தொடங்கினார். கனகல் பிரபாகர் சாத்திரியின் 'பிரசண்ட இராவணன்' என்ற நாடகத்தில் இராவணனை சித்தரித்ததன் மூலம் புகழ் பெற்றார். 1969 ஆம் ஆண்டில் புட்டண்ணா கனகலின் *மல்லமன பாவாடா* என படத்தின் மூலம் திரைப்படத்தில் அறிமுகமானார். 1970களில் வெளிவந்த *சிப்பாயி ராமு* (1972), *சம்பதிகே சவால்* (1974), *பிரேமதா கனிகே* (1976), *பகதூர் காண்டு* (1976), *கிரி கன்யே* (1977), *சங்கர் குரு* (1978) போன்ற ராஜ்குமாருடன் இணைந்து நடித்தது பரவலாகப் பாராட்டப்பட்டது  

## இறப்பு
நாள்பட்ட நீரிழிவு நோய் மற்றும் நீடித்த சிறுநீரக தொடர்பான நோய் உள்ளிட்ட பல நோய்களால் பாதிக்கப்பட்ட இவர்,2006 சனவரி 5 அன்று அதிகாலை 5:30 மணிக்கு பெங்களூரில் உள்ள ஒரு தனியார் மருத்துவமனையில் காலமானார்.
# சிறிய காகம்



**சிறிய காகம்** *(Corvus bennetti)* என்பது ஆத்திரேலிய காக்கை இனங்களுள் தோரேசியன் காகத்தினைப் போன்ற சிற்றினமாகும்.இதன் விலங்கியல் பெயர் *கோவர்சு பென்னெட்டி* என்பதாகும். கழுத்து மற்றும் தலைப்பகுதியில் வெண்ணிற இறகுகளைக் கொண்டவை. இந்த இறகுகள் (சுமார் 38 முதல் 45 செ.மீ நீளமுடையன) வலுவான காற்றின் போது வெளித்தெரியும். ஆத்திரேலிய, யூரேசியாவிலிருந்து ஒன்று, ஜாக்டாவ் (*கோர்வஸ் மோனெடுலா* ) இனங்களைத் தவிர ஆஸ்திரேலியாவின் வடக்கே சில தீவுகளில் உள்ள *கோர்வசிலிருந்து* வேறுபடுத்தும் வெள்ளைக் கருவிழியினைக் கொண்டது. ஆத்திரேலிய காக்கைகளைப் போலவே, இந்த இனமும் கருவிழியினைச் சுற்றி நீல வளையத்தைக் கொண்டுள்ளது.  

## பரவலும் வாழ்விடமும்
இது மேற்கு மற்றும் மத்திய ஆஸ்திரேலியாவில் பெரும்பாலும் வறண்ட, பாலைவன பகுதிகளுக்கு அருகில் வசிக்கிறது. சிறிய நகரங்கள் மற்றும் சாகுபடி செய்யப்பட்ட பகுதிகளுக்கு அடிக்கடி செல்கிறது, அங்குக் கூட்டங்களாகக் காணப்படும்.  

## சொற்பிறப்பியல்
*கோவர்சு பென்னெட்டி* நியூ சவுத் வேல்ஸ் பறவையியலாளரும் இயற்கை வரலாற்று மாதிரிகள் சேகரிப்பாளருமான கென்ரிக் ஹரோல்ட் பென்னட்டின் நினைவாகப் பெயரிடப்பட்டது.  

## நடத்தை

### உணவு
இதன் முக்கிய உணவானது தரையில் ஊரும் பூச்சிகள், தானியங்கள் மற்றும் பிற விதைகளை உள்ளடக்கியதாகும். இது டொரேசிய காகத்தினை விடக் குறைவான தோட்டியாக உள்ளது.  

### கூடு கட்டுதல்
இது பொதுவாகச் சிறிய, தளர்வான கூடுகளை மண் சேர்த்து ஒன்றின் மீது ஒன்றாக அடுக்கிக் கட்டுகிறது. (இது போன்ற கூடுகட்டும் முறையினைப் பின்பற்றும் காகம் இது மட்டுமே).  

### கரைதல்
சிறிய காகத்தின் குரலானது சற்று கரடு முரடாக ""ஹர்க்-ஹர்க்-ஹர்க்-ஹர்க்"" முதல் "ஆ-ஆ-ஆ" போல இருக்கும்.
# அனுபிஸ்



படுத்தும் நிகழ்ச்சியில் அனுபிஸ் கடவுள்]]  
போது அனுபிஸ் கடவுள்]]  
யின் இருதயத்தை எடை போடும் அனுபிஸ் கடவுள்]]  

**அனுபிஸ்** அல்லது **இன்பு** அல்லது **அன்பு** (**Anubis** or **Inpu, Anpu**) பண்டைய எகிப்தியர்களின் இறப்பு, சடலத்தை மம்மிப்படுத்தல், சடலத்தை பதப்படுத்தல், இறப்பிற்கு பிந்தைய வாழ்க்கையை முடிவு செய்தல், இறந்தவர்களின் கல்லறைகள் மற்றும் நினைவுச் சின்னங்களை காத்தல் மற்றும் பாதள உலகத்திற்கான கடவுள் ஆவார். இக்கடவுள் கருப்பு நிற குள்ள நரியின் முகமும், மனித உடலும் கொண்டது. எகிப்திய மன்னர்களின் கல்லறைச் சுவர்களில் இக்கடவுளின் உருவம் ஓவியமாக வரையப்பட்டிருக்கும். இக்கடவுள் மம்மிகளையும், கல்லறைகளையும் பாதுகாப்பதாக எகிப்தியர்கள் நம்பி வழிபட்டனர். இக்கடவுள் இறந்த மம்மிகளின் இருதயத்தை தராசில் வைத்து எடை பார்த்து, இறந்தவர்களை மேல் உலகத்திற்கு அல்லது பாதள உலகத்திற்கு அனுப்பும் அதிகாரம் கொண்டது.  

வளம் கொழிக்கும் நைல் நதியின் கருப்பு நிற வண்டல் மண் போன்று, அனுபிஸ் கடவுளின் முகமும் கருப்பு நிற குள்ள நரியின் முகமும், மனித உடலுடன் ஓவியங்களில் தீட்டப்பட்டுள்ளது. மேலும் அனுபிஸ் கடவுள் ஒரு கையில் மேல் உலகத்தின் திறவு கோலான ஆங்கையும், ஒரு கையில் செங்கோலும் கையில் ஏந்தி இருக்கும். மம்மியின் வாய் திறப்புச் சடங்கின் போது இன்பு கடவுள் அருகில் இருப்பதாக எகிப்தியர்கள் நம்பினர். எகிப்தியர்கள் இக்கடவுளை அனுபிஸ் அல்லது இன்பு அல்லது அன்பு என அழைத்தனர். ஆனால் எகிப்தை ஆண்ட கிரேக்க தாலமி வம்ச மன்னர்கள் இக்கடவுளை அனுபிஸ் என அழைத்தனர். அனுபிஸ் கடவுள் வழிபாடு பழைய எகிப்திய இராச்சிய காலம் முதல் எகிப்தை ஆண்ட கிரேக்கத் தாலமி வம்சத்தினர் காலம் வரை நிலவியது.  

## படக்காட்சிகள்

## இதனையும் காண்க
- பண்டைய எகிப்தியக் கடவுள்கள்
- மம்மியின் வாய் திறப்பு சடங்கு
# தாமசு கிரகாம் (வேதியியலாளர்)


**தாமசு கிரகாம்** (*Thomas Graham*, 21 திசம்பர் 1805 – 16 செப்டம்பர் 1869) என்பவர் கூழ்மப்பிரிப்பு மற்றும் வளிமங்களின் பரவல் ஆகியவற்றில் முன்னோடியாக பணியாற்றியதற்காக அறியப்படும் ஒரு இசுக்காட்லாந்து இயற்பிய வேதியியலாளர் ஆவார். இவர் கூழ்ம வேதியியல் நிறுவனர்களில் ஒருவராக கருதப்படுகிறார்.  

## வாழ்க்கை
கிரகாம் கிளாஸ்கோவில் பிறந்தார், கிளாஸ்கோ உயர்நிலைப் பள்ளியில் படித்தார். கிரகாமின் தந்தை ஒரு வெற்றிகரமான புடவை உற்பத்தியாளர். தனது மகனை இசுக்காட்லாந்து தேவாலய சமயப் போதகராக்க வேண்டுமென்று விரும்பினார். ஆனால் தனது தந்தையின் விருப்பத்துக்கு மாறாக கிரகாம் 1819 இல் கிளாஸ்கோ பல்கலைக்கழகத்தில் படிக்க இணைந்தார். அங்கு இவர் வேதியியலில் பெரும் ஆர்வத்தை வளர்த்துக் கொண்டார், பேராசிரியர் தாமஸ் தாம்சனின் கீழ் படித்தார். அங்கு 1824 இல் முதுகலைப் பட்டம் பெற்றார்.  

பின்னர் எடின்பரோ பல்கலைக்கழகத்தில் மருத்துவம் பயின்றார், பின்னர் கிளாஸ்கோ பல்கலைக்கழக போர்ட்லேண்ட் தெரு மருத்துவப் பள்ளியில் வேதியியல் கற்பித்தார். 1828 ஆம் ஆண்டில் எட்வர்ட் டர்னர் முன்மொழிவினால் இவர் எடின்பரோ வேத்தியர் கழகத்தின் கௌரவ சக உறுப்பினராகத் தேர்ந்தெடுக்கப்பட்டார். 1831–33 காலகட்டத்தில் இக்கழகத்தின் கீத் பதக்கத்தை வென்றார்.  

இவர் இலண்டனில் உள்ள கோர்டன் சதுக்கத்தில் இறந்தார். இவரது உடல் கிளாஸ்கோ கதீட்ரலில் உள்ள குடும்ப நிலத்தில் அடக்கம் செய்யப்பட்டது.  

கிரகாம் கூழ்மம் தொடர்பான அடிப்படைக் கண்டுபிடிப்புகளையும் செய்தார், இந்த ஆராய்ச்சி கண்டுபிடிப்புகள் தொழில்துறை அமைப்புகளிலும் நவீன சுகாதார சேவையிலும் பயன்படுத்தப்படுகின்றன. நவீன கூழ்மப்பிரிப்பு இயந்திரங்களில் தொழில்நுட்பத்தின் அடிப்படையான முன்னோடி தொழில்நுட்பத்தைப் பயன்படுத்தி, கூழ்மங்கள் மற்றும் படிகங்களை பிரிக்கும் "டயாலிசர்" என்று அழைக்கப்படும் ஆய்வை கிரகாம் மேற்கொண்டார். இந்த ஆய்வுகள் கூழ்ம வேதியியல் என்று அழைக்கப்படும் துறையில் அடித்தளமாக அமைந்தன. மேலும் கிரஹாம் இத்துறையின் நிறுவனர்களில் ஒருவராக கருதப்படுகிறார்.
# பி. எஸ். செட்டியார்


**பி. எஸ். செட்டியார்** என்று அழைக்கப்படும் **பி. எஸ். பக்கிரிசாமி செட்டியார்** (1905 – 1967) தமிழறிஞரும், தமிழாசிரியரும், இதழாசிரியரும், திரைப்படக் கதை, வசன எழுத்தாளரும், இயக்குநரும், அரசியல்வாதியும் ஆவார். *சினிமா உலகம்* என்ற முதலாவது தமிழ்த் திரைத்துறை மாதஇதழை நடத்தியவர்.  

## வாழ்க்கைக் குறிப்பு
பி. எஸ். செட்டியார் திருவாரூர் மாவட்டம் நன்னிலத்தில் 1905 ஆம் ஆண்டில், பாவாடைசாமி செட்டியார் - கமலத்தம்மாள் ஆகியோருக்குப் பிறந்தார். இப்பத்திரிகையில், திரைப்பட வசனகர்த்தாவாகப் புகழ்பெற்ற இளங்கோவன் (ம.க.தணிகாசலம்), கவி ச. து. சு. யோகியார், பாரதிதாசன், மற்றும் விபுலாநந்த அடிகள், திரு. வி. க. முதலியோரும் எழுதினர். கண்ணதாசனின் கவிதையும் இதில்தான் முதன் முதலாகப் பிரசுரமானது. இப்பத்திரிகை 1947 வரை வெளிவந்தது.  

## திரையுலகில்
1936இல் வெளியான "இராஜா தேசிங்கு" என்ற திரைப்படத்திற்கு இவர் முதன் முதலில் கதை-வசனம் எழுதினார். சி.கண்ணன் பிள்ளை தயாரிப்பில் தண்டபாணி தேசிகர் முதன் முதலாக நடித்து வெளிவந்த "திருமழிசை ஆழ்வார்" (1948) திரைப்படத்துக்குக் கதை-வசனம் எழுதி, டி. எஸ். கோட்னீ உடன் இணை இயக்குநராகவும் பணியாற்றினார். *காளமேகம்* என்ற திரைப்படத்திலும் இவர் பணியாற்றினார்.  

## அரசியலில்
இந்திய விடுதலைக்குப்பின் செட்டியார் இரு தடவைகள் சென்னை மாநகராட்சி உறுப்பினராக இருந்தார்.  

## எழுதிய நூல்கள்
- சிறுவர் விருந்து
- செந்தமிழ்ச் செல்வி
- பெஞ்சமின் பிராங்க்ளின் வாழ்க்கை வரலாறு
- இந்தியப் பெரியார்
- அறிவுலக வீரர்
- அறிஞர் ஆர்.கே.எஸ்.
- தியாக உள்ளம் திருவருள்
- அயலவர் கண்ட இந்தியா
- காப்பியக் காட்சிகள்
- அன்னை வாசகம்
# அருளியசு மச்சக்கெண்டை


**அருளியசு மச்சக்கெண்டை** (*Arulius Barb*) என்பதின் விலங்கியல் பெயர் *தாவ்கின்சியா அருளியசு* என்பதாகும். இது தென்கிழக்கு இந்தியாவின் காவேரி ஆற்றுப் படுகையில் காணப்படும் வெப்பமண்டல சைப்ரினிட் குடும்ப மீனாகும். இது தாமிரபரணி மச்சக்கெண்டை, சிலாசு மச்சக்கெண்டை மற்றும் நீளத்துடுப்பு மச்சக்கெண்டை என்றும் அறியப்படுகிறது.  

## விளக்கம்
முதிர்ச்சியடைந்த மீன்களின் பின்புறத்தில் அடர் பழுப்பு நிற ஆலிவ் நிறத்திலும், பக்கங்களில் வெண்மையான வயிற்றுப்பகுதியினை கொண்டது. இதன் இடுப்பு துடுப்பு தோற்ற இடத்திற்கு மேலே, கருப்பு, செங்குத்து கறை உள்ளது. முதிர்ச்சியடைந்த மீன்கள் இளம் வயது மீன்களைவிட நல்ல நிறமுடையன. மேலும் வளர்ச்சியடைந்த ஆண் மீனானது தாமிரபரணி ஆற்றில் காணப்படும், *தாவ்கின்சியா தாம்பிரபரனியே* நெருங்கிய தொடர்புடையது. பிரிவுடைய முதுகுத் துடுப்பில் இழைபோன்ற நீட்சிகள் காணப்படாததால் இம்மீனை நீளத்துடுப்பு மச்சக்கெண்டை (*தாவ்கின்சியா பிளமெண்டோசா*) என அழைப்பது தவறு. இம்மீன்கள் 12 சென்டிமீட்டர் நீளம் வரை வளரக்கூடியன.  

## வாழ்விடம்
இதன் பூர்வீக வாழ்விடமாகப் பெரிய நீரோடைகள், ஆறுகள் மற்றும் ஏரிகள் ஆகும். இது கார அமிலத்தன்மை 6.0 முதல் 6.5 வரையும், வெப்பநிலை 19° முதல் 25° சென்டிகிரேடு வரை&nbsp;உள்ள நீர் நிலைகளில் காணப்படும்.  

## சொற்பிறப்பியல்
இதன் சிற்றினப் பெயரான *“அருளியசு”* என்ற பெயர் உள்ளூர் மக்கள் பயன்படுத்தும் சொல்லான "அருள்" என்பதிலிருந்து பெறப்பட்டது.  

## மீன்காட்சியகங்களில்
பிற மச்சக்கெண்டை மீன்களைக் காட்டிலும் பொழுதுபோக்கு மீன் காட்சியகங்களில் குறைவாகக் காணப்பட்டபோதிலும், இவை சுறுசுறுப்பானவை. இதனுடைய இனப்பெருக்க திறன் புலி மச்சக்கெனண்டை (*புன்டிகிரஸ் டெட்ராசோனா*), மற்றும் ரோசி மச்சக்கெண்டை (*பெத்தியா கான்கோனியசு*) போன்றது. ஒத்த அளவிலான சைப்ரினிட் இனங்கள். சில சிச்லிட் இனங்கள் போன்று பிற மீன்களால் வேட்டையாடப்படும் அபாயத்தில் உள்ளது. பல மச்சக்கெண்டைகளைப் போலவே, வேகமாக நீந்தும் தன்மையுடையது. எனவே மீன்காட்சித் தொட்டிகளில் இம்மீன்களின் எண்ணிக்கையினை 5 முதல் 6 வரை வைத்திருப்பதன் மூலம் இந்நடத்தையினை தணிக்கலாம். முதிர்ந்த மீன் ஒன்றிற்கு 10 முதல் 12&nbsp;செ.மீ. இடவசதி தேவைப்படுகிறது.
# வில்சன் தீவு


**வில்சன் தீவு** *(Wilson Island)* அந்தமான் தீவுகளில் இடம்பெற்றுள்ள ஒரு தீவாகும். இத்தீவு அந்தமான் நிக்கோபார் தீவுகளின் இந்திய ஒன்றியப்பகுதியான தெற்கு அந்தமான் நிர்வாக மாவட்டத்தைச் சேர்ந்ததாகும். போர்ட் பிளேர் நகரத்திலிருந்து வடகிழக்கில் 57 கி.மீ (35 மைல்) தொலைவில் வில்சன் தீவு அமைந்துள்ளது.  
## பெயர்க்காரணம்
பிரித்தானிய இந்திய இராணுவ படைப்பகுதி தலைவரும் ஆணை அதிகாரியுமான சர் ஆர்க்டேல் வில்சனின் பெயர் தீவுக்கு சூட்டப்பட்டுள்ளது.  
## வரலாறு
வில்சன் தீவில் ஒளிரும் கலங்கரை விளக்கம் கால தாமதமாக நிறுவப்பட்டது.  
1993-94 ஆம் ஆண்டு காலத்தில்தான் தீவின் வடமேற்கு கரையில் துத்தநாகம் பூசிய தாங்குசட்டம் அமைக்கப்பட்டது அமெரிக்காவின் டைடு லேண்டு நிறுவனத்திலிருந்து பெறப்பட்ட நவீன சூரிய சக்தியில் இயங்கும் உபகரணங்கள் தாங்குசட்ட கோபுரத்தின் மீது நிறுவப்பட்டன. கலங்கரை விளக்கம் 23 மார்ச் 1994 ஆண்டு மார்ச்சு மாதம் தொடங்கப்பட்டது. இக்கலங்கரை விளக்கத்தை படகு மூலம் மட்டுமே அணுக முடியும்.  
## புவியியல்
இரிச்சி தீவுக்கூட்டத்திற்கு சொந்தமா வில்சன் தீவு நிக்கல்சன் தீவுக்கும் இயான் லாரன்சு தீவுக்கும் இடையில் அமைந்துள்ளது. தெற்கில் 400 மீட்டர் நீளம் கொண்ட ஒரு குறுகிய கால்வாய் சர் வில்லியம் பீல் தீவிலிருந்து பிரிக்கிறது.  
## நிர்வாகம்
அரசியல் ரீதியாக வில்சன் தீவு போர்ட் பிளேர் தாலுகாவின் ஒரு பகுதியாகும்.  
## மக்கள் தொகை
வில்சன் தீவில் மக்கள் எவரும் வசிக்கவில்லை.  
## படக் காட்சியகம்
# சர் வில்லியம் பீல் தீவு


**சர் வில்லியம் பீல் தீவு** (Sir William Peel Island) அந்தமான் தீவுகளில் இடம்பெற்றுள்ள ஒரு தீவாகும். இத்தீவு அந்தமான் நிக்கோபார் தீவுகளின் இந்திய ஒன்றியப்பகுதியான தெற்கு அந்தமான் நிர்வாக மாவட்டத்தைச் சேர்ந்ததாகும். போர்ட் பிளேர் நகரத்திலிருந்து வடகிழக்கில் 51 கி.மீ (32 மைல்) தொலைவில் சர் வில்லியம் பீல் தீவு அமைந்துள்ளது.  
## பெயர்க்காரணம்
பிரித்தானிய கடற்படை தளபதியும் விக்டோரியா சிலுவை விருது பெற்றவரும் இந்திய விடுதலைப்போரில் உயிர் நீத்தவருமான வில்லியம் பீலின் பெயர் தீவுக்கு சூட்டப்பட்டுள்ளது.  
## புவியியல்
இரிச்சி தீவுக்கூட்டத்திற்கு சொந்தமான வில்லியம் பீல் தீவானது நிக்கல்சன் தீவுக்கும் இயான் லாரன்சு தீவுக்கும் இடையில் அமைந்துள்ளது.  

## நிர்வாகம்
அரசியல் ரீதியாக வில்லியம் தீவு போர்ட் பிளேர் தாலுகாவின் ஒரு பகுதியாகும்.  

## மக்கள் தொகை
சர் வில்லியம் தீவில் மக்கள் எவரும் வசிக்கவில்லை.  

## படக் காட்சியகம்
# நிக்கல்சன் தீவு


**நிக்கல்சன் தீவு** *(Nicholson Island )* அந்தமான் தீவுகளில் இடம்பெற்றுள்ள ஒரு தீவாகும். இத்தீவு அந்தமான் நிக்கோபார் தீவுகளின் இந்திய ஒன்றியப்பகுதியான தெற்கு அந்தமான் நிர்வாக மாவட்டத்தைச் சேர்ந்ததாகும். போர்ட் பிளேர் நகரத்திலிருந்து வடகிழக்கில் 52 கி.மீ (32 மைல்) தொலைவில் சர் வில்லியம் பீல் தீவு அமைந்துள்ளது.  
## பெயர்க்காரணம்
பிரித்தானிய பொது இராணுவ படைத்தளபதி இயான் நிக்கல்சன் பெயர் இத்தீவுக்கு சூட்டப்பட்டுள்ளது.  
## புவியியல்
இரிச்சி தீவுக்கூட்டத்திற்கு சொந்தமான நிக்கல்சன் தீவானது வில்லியம் பீல் தீவுக்கும் இயான் லாரன்சின் சாகோதர என்றி லாரன்சு தீவுக்கும் இடையில் அமைந்துள்ளது. தீவின் தெற்கே மையப்புள்ளியாக விளங்கும் சுற்றியுள்ள நீர் ஒரு முக்கியமான நீர் குதித்து மூழ்கல் சுற்றுலா இடமாகும்  
## நிர்வாகம்
அரசியல் ரீதியாக நிக்கல்சன் தீவு போர்ட் பிளேர் தாலுகாவின் ஒரு பகுதியாகும்.  
## மக்கள் தொகை
நிக்கல்சன் தீவில் மக்கள் எவரும் வசிக்கவில்லை.  
## படக் காட்சியகம்
# ஓம் பன்னா (புல்லட் பாபா)


**ஓம் பன்னா** (Om Banna) புல்லட் பாபா என்றும் அழைக்கப்படும் ) இது இந்தியாவின் சோத்பூருக்கு அருகிலுள்ள பாலி மாவட்டத்தில் அமைந்துள்ள ஒரு ஆலயம் ஆகும். இது ஒரு விசையுந்து வடிவத்தில் ஒரு தெய்வத்திற்காக அர்ப்பணிக்கப்பட்டுள்ளது. இது பாலியிலிருந்து 20 கிலோமீட்டர் (12 மைல்) தொலைவிலும், சோத்பூரிலிருந்து 53 கிலோமீட்டர் (33 மைல்) தொலைவிலும் பாலி-சோத்பூர் நெடுஞ்சாலையில், சோட்டிலா கிராமத்திற்கு அருகில் அமைந்துள்ளது. இந்த விசையுந்து 350 *சிசி ராயல் என்ஃபீல்ட் புல்லட் ஆர்.என்.ஜே* 7773 ஆகும்.  

ஒவ்வொரு நாளும் நூற்றுக்கணக்கான பக்தர்கள் பாதுகாப்பான பயணத்திற்காக இங்கு வந்து பிரார்த்தனை செய்கிறார்கள்.  

## வரலாறு
1991 திசம்பர் 2 அன்று, ஓம் பன்னா (முன்னர் ஓம் சிங் ரத்தோர் என அழைக்கப்பட்டார். (பன்னா என்பது ராஜ்புத் இளைஞர்களால் பயன்படுத்தப்படும் ஒரு கெளரவ சொல் ) பாலியின் சண்டேராவ் அருகே உள்ள பாங்கி நகரத்தில் இருந்து சோட்டிலாவுக்குச் சென்று கொண்டிருந்தபோது, இவரது வாகனம் கட்டுப்பாட்டை இழந்து ஒரு மரத்தில் மோதியது. இவர் சம்பவ இடத்திலேயே உயிரிழந்தார். அதே நேரத்தில் இவரது வாகனம் அருகிலுள்ள பள்ளத்தில் விழுந்தது. விபத்து நடந்த மறுநாள் காலை உள்ளூர் காவலர்கள் இவரது வாகனத்தை அருகிலுள்ள காவல் நிலையத்திற்கு எடுத்துச் சென்றனர். அடுத்த நாள் நிலையத்திலிருந்து மர்மமான முறையில் வாகனம் காணாமல் போனதாகவும், சம்பவம் நடந்த இடத்தில் மீண்டும் கண்டுபிடிக்கப்பட்டது என்றும் தெரிவிக்கப்பட்டது. காவலர்கள், மீண்டும் ஒரு முறை வாகனத்தை எடுத்துச் சென்றனர். இந்த முறை அதன் எரிபொருள் தொட்டியைக் காலி செய்து பூட்டு போட்டு வைத்தனர். அவர்களின் முயற்சிகள் இருந்தபோதிலும், மறுநாள் காலையில் அது மீண்டும் வாகனம் மறைந்து விபத்து நடந்த இடத்தில் காணப்பட்டது. விசையுந்து அதே பள்ளத்திற்குத் திரும்பிக் கொண்டே இருந்தது என்று கதை கூறப்படுகிறது. உள்ளூர் காவல் நிலையத்தின் காவலர்கள் மேற்கொண்ட ஒவ்வொரு முயற்சியையும் அது முறியடித்தது; வாகனம் எப்போதும் விடியற்காலையில் அதே இடத்திற்குத் திரும்பியது.  

இது உள்ளூர் மக்களால் ஒரு அதிசயமாகக் காணப்பட்டது. மேலும் அவர்கள் "புல்லட் பைக்கை" வணங்கத் தொடங்கினர். அதிசய வாகனம் பற்றிய செய்தி அருகிலுள்ள கிராமங்களுக்கு பரவியது. பின்னர் அவர்கள் அதை வணங்க ஒரு கோவிலைக் கட்டினர். இந்த கோயில் "புல்லட் பாபாவின் கோயில்" என்று அழைக்கப்படுகிறது. ஓம் பன்னாவின் ஆவி துன்பமடைந்த பயணிகளுக்கு உதவுகிறது என்று நம்பப்படுகிறது.  

## வழிபாடு
ஒவ்வொரு நாளும் அருகிலுள்ள கிராமவாசிகளும் பயணிகளும் இங்கு தங்களது வாகனத்தை நிறுத்தி, வாகனத்திற்கும், அதன் மறைந்த உரிமையாளர் ஓம் சிங் ரத்தோருக்கும் பிரார்த்தனை செய்கிறார்கள். மேலும் சில ஓட்டுநர்கள் அந்த இடத்தில் சிறிய மது பாட்டில்களையும் வழங்குகிறார்கள். சன்னதியில் பிரார்த்தனை செய்யாமல் தங்களது வாகனத்தை நிறுத்தாத ஒருவருக்கு அவரது பயணத்தில் ஆபத்து ஏற்படுவதாகக் கூறப்படுகிறது. பக்தர்கள் 'திலகம்' குறியை பூசி, வாகனத்தில் சிவப்பு நூலைக் கட்டுகிறார்கள். ஓம் பன்னா என்ற பெயரில் உள்ளூர் மக்கள் நாட்டுப்புறப் பாடல்களைப் பாடுகிறார்கள்.  

பிரசாதங்களில் ஊதுபத்தி, மலர்கள், தேங்காய், மதுபானம், சிவப்பு நூல் மற்றும் இனிப்புகள் ஆகியவை அடங்கும். சன்னதியில் ஒரு நித்திய விளக்கு வைக்கப்பட்டுள்ளது.
# இராமகிருட்டிணா (கன்னட நடிகர்)


**இராமகிருட்டிணா** (Ramakrishna ) (பிறப்பு சி. 1951), **நீர்நல்லி இராமகிருட்டிணா** என்றும் அழைக்கப்படும் இவர், கன்னடத் திரையுலகில் முக்கியமாக பணியாற்றும் ஒரு இந்திய நடிகராவார். இவர், முன்னணி நடிகராக கதாபாத்திர வேடங்களில் சித்தரிக்கப்படுவதில் பெயர் பெற்றவர். மைசூர் மாநிலத்தின் முந்தைய வடகன்னட மாவட்டப் பகுதியில் சிர்சிக்கு அருகிலுள்ள நீர்நல்லியில் உள்ள அவ்யக பிராமணச் சமூகத்தில் பிறந்தார்.  

30 ஆண்டுகளுக்கும் மேலாக இவரது திரை வாழ்க்கையில், இவர் 200க்கும் மேற்பட்ட படங்களில் நடித்துள்ளார். பெரும்பாலும் கன்னடப் படங்களிலும், ஒரு சில தமிழ், தெலுங்குத் திரைப்படங்களிலும் நடித்துள்ளார். கே. பாலச்சந்தரின் பொய்க்கால் குதிரை (1983) என்ற திரைப்படத்தில் இவர் ஒரு முக்கியக் கதாபாத்திரத்தில் தோன்றினார். புகழ்பெற்ற திரைப்படத் தயாரிப்பாளர் புட்டண்ணா கனகல் *ரங்கநாயகி* (1981), *மானாச சரோவரா*, *அம்ருதா கலிகே* (1984) போன்ற சிறந்த படைப்புகளில் இவரை நடிக்க வைத்தார். 1990களிலிருந்து, இவர் பெரும்பாலும் துணை வேடங்களில் தோன்றி வருகிறார்.  

## அரசியல்
2004 பொதுத் தேர்தலில், முந்தைய கனரா மக்களவைத் தொகுதியில் ஜனதா கட்சி (ஜேபி) சார்பில் போட்டியிட்டு தோல்வியடைந்தார்.
# அத்தாபூர்


**அத்தாபூர்** (Attapur) என்பது தெலங்காணாவின் தென் மேற்கு ஐதராபாத்தில் அமைந்துள்ள ஒரு முக்கிய வணிக மற்றும் குடியிருப்பு பகுதியாகும். இது ராஜீவ் காந்தி சர்வதேச விமான நிலையத்துடன் இணைப்பை வழங்குகிறது. பி.வி. நரசிம்ம ராவ் அதிவேக நெடுஞ்சாலை அத்தாபூர் வழியாக செல்கிறது. மெகுதி பட்டினம், இராசேந்திரநகர் போன்றவற்றுடன் நெருக்கமாக இருப்பது அத்தாபூருக்கு கூடுதல் நன்மையாகும்.  

## முக்கிய அலுவலகங்கள்
தேசிய சுங்க மறைமுக வரி மற்றும் போதைப்பொருள் கழகம் (நாசின்) அதன் மண்டல பயிற்சி நிறுவனத்தை இங்கு கொண்டுள்ளது. இராசேந்திரநகர் துணைப்பிரிவு நடுவர் மற்றும் வருவாய் பிரிவு அலுவலகம் இங்கே அமைந்துள்ளது. ராஜேந்திரநகர் XVI கூடுதல் பெருநகர நீதித் துறை நடுவர் நீதி மன்றம் இங்குள்ளது. இங்குள்ள வட்டாரப் போக்குவரத்து அலுவலகம் ஐதராபாத்தில் மிகப் பெரிய ஒன்றாகும். மேலும் இது அதன் அதிகார எல்லைக்குட்பட்ட பல பகுதிகளை உள்ளடக்கியது. சினபோலிஸ் என்ற திரையரங்கம் அதன் ஒலி அமைப்பு, சுற்றுப்புறம், இருக்கைக்கு புகழ் பெற்றது. இமாயத் சாகர் நீர்த்தேக்கம் இந்த ஊருக்கு அருகில் உள்ளது. சில்லறை விற்பனையாளர்களான வால்மார்ட் மற்றும் மெட்ரோ கேஷ் அன்ட் கேரி ஆகியவை அத்தாபூருக்கு அருகில் உள்ளன.  

## ஆலயங்கள்
225 ஆண்டுகள் பழமையான ரம்பாக் ராமாலயம் கோயில் அமைப்பு மற்றும் வளாகங்கள் 2015 ஆம் ஆண்டிற்கான கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளையின் விருதைப் பெற்றுள்ளன. அத்தாபூரில் ஒரு சுயம்பு அனந்த பத்மநாபசுவாமி கோயில் உள்ளது. பகவான் அனந்த பத்மநாபசுவாமி 1100 ஆண்டுகளாக இங்கு இருந்து வருவதாகக் கூறப்படுகிறது. ஐதராபாத்தின் சீக்கியக் கோயிலான பழமையான குருத்வாரா, புராட்டன் குருத்வாரா சாகிப் ஆஷா சிங் பாக், 1832 ஆம் ஆண்டில் அத்தாபூர் அருகே கட்டப்பட்டது. முசக்மஹால் 1681 கட்டப்பட்ட அரண்மனையும் அத்தாபூரின் மையத்தில் உள்ளது.  

## கல்வி நிலையங்கள்
பி.வி. நரசிம்மராவ் தெலங்காணா கால்நடை பல்கலைக்கழகம், சர்தார் வல்லபாய் படேல் தேசிய காவல் கழகம், தேசிய ஊரக வளர்ச்சி நிறுவனம், தேசிய வேளாண் விரிவாக்க மேலாண்மை நிறுவனம், தேசிய வேளாண் ஆராய்ச்சி மேலாண்மை கழகம், பேராசிரியர் ஜெயசங்கர் தெலங்காணா மாநில வேளாண் பல்கலைக்கழகம், சிறீ கொண்ட லட்சுமண் தெலங்காணா மாநில தோட்டக்கலை பல்கலைக்கழகம் போன்ற முக்கிய நிறுவனம்க்கள் இங்கு அமைந்துள்ளது.
# நர்மதா கார்


**நர்மதா கார்** *(Narmada Kar)* ஒடிசா மாநிலத்தில் இளம் கலை பட்டப்படிப்பில் தேர்ச்சியடைந்த முதலாவது பெண்ணாவார். 1893 முதல் 1980 வரை இவர் வாழ்ந்தார்.  

## வாழ்க்கை
1893 ஆம் ஆண்டு அக்டோபர் மாதம் 12 ஆம் தேதி சுதந்திர போராட்ட வீர்ரும் சமூக ஆர்வலரும் கட்டாக்கில் உத்கல் சாகித்யா என்ற கலாச்சார நிறுவனத்தை நிறுவியவருமான பிசுவநாத் காருக்கு மகளாக நர்மதா கார் பிறந்தார். கொல்கத்தா பல்கலைக்கழகத்தில் நுழைவுத் தேர்வில் தேர்ச்சி பெற்ற பின்னர், வரலாற்றுச் சிறப்பு மிக்க பெதுன் கல்லூரியில் நர்மதா சேர்ந்தார். 1914 ஆம் ஆண்டில் பட்டப்படிப்பை முடித்து ஒடிசாவின் முதல் பெண் பட்டதாரி ஆனார். தன்னுடைய 16 ஆவது வயதில் பெங்காலி வழக்கறிஞரான இயிதேந்திர பிசுவாசை மணந்தார். குழந்தைகளின் கல்விக்காக இத்தம்பதியினர் கொல்கத்தாவில் தங்கினர்.  

## இறப்பு
1980 ஆம் ஆண்டு செப்டம்பர் 13 அன்று இந்தியாவின் கொல்கத்தாவில் உள்ள அவரது வீட்டில் நர்மதா கார் இறந்தார்.
# மெகுதி நவாசு ஜங்


**நவாப் மெகுதி நவாசு ஜங்** (Nawab Mehdi Nawaz Jung) (23 மே 1894 - 28 சூன் 1967) இவர் ஓர் இந்திய அதிகாரத்துவவாதியாவர். இவர், ஐதராபாத் நிசாம் ஆட்சியின் போது நிர்வாக சபையின் செயலாளராகவும் இருந்தார். 1960-1965 வரை குசராத்தின் ஆளுநராகவும் பணியாற்றினார்.  

பஞ்சாரா ஹில்ஸ் பகுதியில் அமைந்துள்ள இவரது வீடு 'பஞ்சாரா பவன்' என்று அழைக்கப்படுகிறது. இது ஐதராபாத்தின் மிகவும் அழகிய பகுதியாகும்.  

## ஆரம்ப கால வாழ்க்கை
இவர், ஐதராபாத்தின் தெற்குப்பகுதியான தார்-உல்-சிபா என்ற இடத்தில் மௌல்வி சையத் அப்பாசு அலி என்பவருக்கு ஒரு நடுத்தர குடும்பத்தில் பிறந்தார்.  

## தொழில்
ஐதராபாத் மாநகராட்சியின் முதல் ஆணையாளராகவும் இவர் இருந்தார். இவர், ஐதராபாத் தொகுதியிலிருந்து 1952 இல் ஒரு பொதுத் தேர்தலில் போட்டியிட்டு மிகப் பெரிய பெரும்பான்மையுடன் தேர்தலில் வெற்றி பெற்றார். 1952 முதல் 1960 சனவரி வரை, முன்னாள் ஐதராபாத் மாநிலத்திலும் பின்னர் ஆந்திர மாநில அரசாங்கத்திலும் அமைச்சராக இருந்தார். பொதுப்பணித்துறை, சாலைகள் மற்றும் கட்டிடத் துறை, நீர்ப்பாசனம் மற்றும் மின்சாரம் போன்ற பல்வேறு இலாகாக்களை கவனித்து வந்தார்.  

இந்திய சமூக நல அமைப்பின் முதல் தலைவராக இருந்தார். நிலூஃபர் மருத்துவமனை, மெகுதி நவாசு ஜங் புற்றுநோயியல் நிறுவனம் போன்ற முதல் அரசு புற்றுநோய் மருத்துவமனையை அமைப்பதில் இவர் முக்கியப் பங்கு வகித்தார். இது, கேடயச் சுரப்பி புற்றுநோய்களில் ரேடியோ-அயோடின் நீக்கம் பயன்படுத்துவதில் முன்னோடி மருவத்துமனைகளில் ஒன்றாகும். இது பிராந்திய புற்றுநோய் மையங்களில் ஒன்றாகும். தற்போது மத்திய அரசால் அங்கீகரிக்கப்பட்டு நிதியளிக்கப்படுகிறது.  

## சொந்த வாழ்க்கை
இவர், நவாப் அகீல் ஜங் என்பவரின் மகள் தாகிரா பேகம் என்பவரை மணந்தார். இவருக்கு நான்கு மகன்கள் இருந்தனர்.  

இவர் அகமதாபாத் (குசராத்து) மையத்தில் சமூகத்திற்காக ஒரு கலையரங்கத்தை நிறுவினார், அதற்கான நிலம் நானாவதி குடும்பத்தினரால் வழங்கப்பட்டது. குசராத்தின் ஆரம்ப கட்டத்தில் தனி மாநிலத்தைப் பெற்ற பின்னர் பல தன்னார்வ தொண்டு நிறுவனங்கள் சமூகத்தின் நலனுக்காக செயல்பட்டு வருகின்றன. அரங்கத்திற்கு இவரது பெயரிடப்பட்டது.  

## நினைவு
ஐதராபாத்தில் உள்ள மெகுதி பட்டினம் என்ற ஊருக்கு இவரது பெயரிடப்பட்டது.
# பஞ்சாரா மலை


**பஞ்சாரா மலை** (Banjara Hills) என்பது தெலங்காணாவின் ஐதராபாத்தில் அமைந்துள்ள ஓர் நகர்ப்புற வணிக மையமாகும். மேலும், இது இந்தியாவின் மிகவும் வசதியான சுற்றுப்புறங்களில் ஒன்றாகும். இது ஜூபிளி மலைக்கு நெருக்கமான ஒரு சந்தைப் பகுதியாகவும் இருக்கிறது. இந்த பகுதி ஒரு மலைப்பாங்கான காடாக இருந்தது.  

## பின்னணி
கடந்த காலத்தில் குறைவான மக்களே இங்கு வசித்து வந்தனர். நிசாமின் வம்சத்தின் சில அரச வம்சத்தினர் மட்டுமே இங்கு வாழ்ந்தனர். இது அவர்களுக்கு வேட்டையாடும் இடமாக இருந்தது. அதன் வரலாறு மற்றும் அந்தஸ்துடன் கூட, இந்த பகுதி இப்போது முற்றிலும் நகர்ப்புற வணிக மையமாக மாற்றப்பட்டுள்ளது. இது உயர்நிலை தங்கும் விடுதிகள், உணவகங்கள், இரவு விடுதிகள் மற்றும் உலகளாவிய நிறுவனங்களின் அலுவலக கட்டிடங்கள் ஆகியவற்றைக் கொண்டுள்ளது. பஞ்சாரா மலை அதன் சாலை எண்களால் பிரிக்கப்பட்டுள்ளது. ஒவ்வொரு சாலையும் அதன் சொந்த முக்கியத்துவத்தைக் கொண்டுள்ளன: எண்கள் 1 இலிருந்து தொடங்கி 14 இல் முடிவடையும்.  

## சந்தை நிலவரம்
தி எகனாமிக் டைம்ஸ் என்ற பத்திரிகையின் கூற்றுப்படி இப்பகுதி இந்தியாவில் மிகவும் விலையுயர்ந்த பகுதியின் குறியீடாகக் கருதப்படுகிறது. மேலும் ஜூபிலி மலையுடன் சேர்ந்து, ஐதராபாத்து பகுதியில் வசிக்கத்தக்க மிகவும் மதிப்புமிக்க பெருநகர / நகரமாகும். இப்பகுதியின் சொத்துக்கள் "செப்டம்பர் 96, 2011 நிலவரப்படி 20.7 பில்லியன் அமெரிக்க டாலர்களுக்கு சமமான ரூ. 96,000 கோடி" என்று எகனாமிக் டைம்ஸ் மதிப்பிட்டுள்ளது.  

மிகவும் புறக்கணிக்கப்பட்ட பஞ்சாரா ஏரியும் இங்கு அமைந்துள்ளது.  

1927 ஆம் ஆண்டில் ஐதராபாத்தின் கடைசி நிசாமின் அரசவையில் இருந்த மந்திரி நவாப் மெகுதி நவாசு ஜங் என்பவர் இந்த நிலத்தை முதன்முதலில் வாங்கினார். அவர் 'பஞ்சாரா பவன்' ( அந்தோனி கோடியின் படைப்புகளால் ஈர்க்கப்பட்டதாகக் கருதப்படுகிறது) என்ற தனது இல்லத்தை இங்கு கட்டினார். கடைசி நிசாம் அதன் வளர்ச்சிக்கு பொறுப்பான நபராக நவாபின் பெயரை வைக்க பரிந்துரைத்தார். இருப்பினும், நவாப் அதன் அசல் குடியிருப்பாளர்களான பஞ்சாரா என்ற பெயரிலேயே குறிப்பிடுவது நியாயமானது என்று கூறினார்.  

பஞ்சாரா பவனை ஜவகர்லால் நேருவும், அப்பகுதியால் ஈர்க்கப்பட்டு ஒரு கவிதை எழுதிய இரவீந்திரநாத் தாகூரும் பார்வையிட்டுள்ளனர்.  

பஞ்சாரா மலையின் சாலை எண் 1 இப்போது மெகுதி நவாசு ஜங் சாலை என்று அழைக்கப்படுகிறது. இது அவரது நினைவாக பெயரிடப்பட்டது.
# ஆஷா பட்


*ஆஷா பட்*' (Asha Bhat ) (பிறப்பு: செப்டம்பர் 5, 1992) இவர் கர்நாடகாவைச் சேர்ந்த ஓர் இந்திய வடிவழகிக் கலைஞரும், நடிகையும், பொறியாளரும், அழகுப் போட்டித் தலைப்பை வென்றவருமாவார். இவர், 2014 ஆம் ஆண்டில் *மிஸ் சூப்பர்நேஷனல்* போட்டியை வென்ற முதல் இந்தியர் ஆவார்.  

## ஆரம்பகால வாழ்க்கை மற்றும் கல்வி
இவர், கன்னட பிராமண பெற்றோர்களான சுப்ரமண்யன், சியாமளா ஆகியோருக்கு 1992 செப்டம்பர் 5 ஆம் தேதி இந்திய மாநிலமான கர்நாடகாவின் சிமோகா மாவட்டத்தில் உள்ள தொழில்துறை நகரமான பத்ராவதியில் பிறந்தார். மருத்துவ ஆய்வக தொழில்நுட்ப வல்லுநர்களான இவரது பெற்றோர் இருவரும், பத்ராவதி நகர மருத்துவ ஆய்வகங்களில் பணியாற்றி வருகின்றனர். இவருக்கு அக்சதா என்ற ஒரு மூத்த சகோதரி ஒரு குழந்தை மருத்துவராக இருக்கிறார்.  

பத்ராவதியில் உள்ள புனித சார்லசு பள்ளியில் படித்த இவர், மூதபித்ரியில் உள்ள ஆல்வா, முன் பல்கலைக்கழக கல்லூரியில் பல்கலைக்கழகத்திற்கு முந்தைய கல்வியைத் தொடர்ந்தார். புனேவில் உள்ள *ஐ.ஐ.டி ஜே.இ.இ* பயிற்சி நிறுவனமான *பிரைம் அகாடமி*யில் ஒரு சிறந்த மாணவராகவும் இருந்தார். இந்த நிறுவனத்தில் படிப்பது அழகு போட்டிகளில் வெற்றிபெற உதவியதாக இவர் கூறினார். ஆல்வா கல்லூரியில் படிக்கும் போது தேசிய மாணவர் படையில் சேர்ந்தார். இங்கு குடியரசு தின முகாமில் பங்கேற்க தேர்வு செய்யப்பட்டார். சார்க் நாடுகளின் தேசிய மாணவர் படை தூதுக்குழுவில் உறுப்பினராக இருந்த இவர் இலங்கை இராணுவக் கழகத்திற்கு 2009 ஆம் ஆண்டில் சென்று இலங்கை குடியரசுத் தலைவர் மகிந்த ராசபக்ச வழங்கிய விருதை வென்றார். பின்னர், பெங்களூர், ஆர்.வி. பொறியியல் கல்லூரியில் மின்னணு பொறியியலில் இளநிலைப் பட்டம் பெற்றார்.  

தற்போது இவர் மும்பையில் வசித்து வருகிறார். மேலும் ஒரு நடிகை என்பதைத் தவிர, இவர் ஒரு சமூக ஆர்வலராகவும், *அஸ்ட்ரா* அறக்கட்டளை என்ற பெயரில் தனது சொந்த அரசு சார்பற்ற அமைப்பையும் நடத்தி வருகிறார்.  

## அழகிப் போட்டி
2014 ஆம் ஆண்டில், *டைம்ஸ்* குழுமத்தால் ஏற்பாடு செய்யப்பட்ட *மிஸ் திவா* போட்டியில் பங்கேற்ற இவர், *மிஸ் இந்தியா சூப்பர்நேஷனல்* 2014 என முடிசூட்டப்பட்டார். *மிஸ் இந்தியா எர்த்* 2014 மகுடம் சூட்டப்பட்ட *அலங்கிருத சஹாய்* மற்றும் போட்டியின் வெற்றியாளரான *நொயோனிதா லோத்* ஆகியோருக்கு அடுத்தபடியாக 14 அக்டோபர் 2014 அன்று மேற்கு மும்பையின் மும்பை *கார்டன் சிட்டி*யில் நடைபெற்ற போட்டியின் இறுதிப் போட்டியில் முடிசூட்டப்பட்டார். *மிஸ் திவா* 2014 இல் *மிஸ் கான்ஜெனியலிட்டி, மிஸ் பியூட்டிஃபுல் ஸ்மைல், மிஸ் ஃபேஸினேட்டிங்* உள்ளிட்ட மூன்று சிறப்பு விருதுகளையும் இவர் வென்றுள்ளார்.
# இறையானூர்


**இறையானூர்** கிராமம், தமிழகத்தின் விழுப்புரம் மாவட்டத்துக்கு உட்பட்ட திண்டிவனம் வட்டத்தின், மரக்காணம் ஒன்றியத்தில் அமைந்துள்ளது. இது இறையானூர் ஊராட்சிக்கு உட்பட்ட கிராமமாகும். திண்டிவனத்திலிருந்து கிழக்கே புதுச்சேரி சாலையில் 3 கி.மீ. தொலைவில் இக்கிராமம் அமைந்துள்ளது.  

இங்கே உள்ள மாணவர்கள் திண்டிவனத்தில் உள்ள பள்ளிகளில் படிக்கிறார்கள். பெரும்பாலான மக்கள் உழவுத் தொழிலையே நம்பி வாழ்கிறார்கள். சிலர் நகரத்தில் கூலி வேலைக்கு செல்கின்றனர். படித்தவர்கள் எண்ணிக்கையும் நாளுக்கு நாள் அதிகரித்து வருகிறது. படித்த இளைஞர்கள் பலர் சென்னைக்கு வேலைக்கு செல்கின்றனர்.
# அமீர் கான் (பாடகர்)


## ஆரம்பகால வாழ்க்கை
இவர், இந்தியாவின் இந்தூரில் இசைக்கலைஞர்கள் குடும்பத்தில் பிறந்தார். இவரது தந்தை, பெண்டிபஜார் கரானாவின் சாரங்கி மற்றும் வீணைக் கலைஞரான சாகிமீர் கான் என்பவர், இந்தூரின் ஒல்கர்களின் அரசவையில் பணியாற்றினார். இவரது தாத்தா சேஞ்ச் கான் பகதூர் சா சாபரின் அரசவையில் பாடகராக இருந்தார். இவரது தாய் இவருக்கு ஒன்பது வயதாக இருந்தபோது இறந்து போனார். இவருக்கு பசீர் என்ற ஒரு தம்பி இருந்தார். அவர், இந்தூர், அனைத்திந்திய வானொலி நிலையத்தில் சாரங்கிக் கலைஞராகப் பணியாற்றினார்.  

அமீர்கான் 1934 இல் மும்பைக்கு குடிபெயர்ந்தார். அங்கு இவர் ஒரு சில இசை நிகழ்ச்சிகளை வழங்கினார். மேலும், பனிரெண்டுக்கும் மேற்பட்ட 78-*ஆர்.பி.எம்* பதிவுகளை வெளியிட்டார். இந்த ஆரம்ப நிகழ்ச்சிகளுக்கு நல்ல வரவேற்பு கிடைக்கவில்லை. தனது தந்தையின் ஆலோசனையைப் பின்பற்றி, 1936 இல் மத்தியப் பிரதேசத்தில் ராய்காத் சமஸ்தானத்தின் மகாராஜ் சக்ராதர் சிங்கின் சேவையில் சேர்ந்தார். மன்னர், சார்பாக மிர்சாபூரில் நடந்த ஒரு இசை மாநாட்டில், பல புகழ்பெற்ற இசைக்கலைஞர்கள் கலந்து கொண்டனர். ஆனால் இவர் 15 நிமிடங்களிலேயே வெளியேற்றப் பட்டார். அமைப்பாளர் இவர் ஒரு தும்ரி பாட பரிந்துரைத்தார். ஆனால் இவர் மறுத்துவிட்டார். இவரது மனம் ஒருபோதும் தும்ரியை நோக்கியதாக இல்லை என்று கூறினார். இவர் சுமார் ஒரு வருடம் மட்டுமே ராய்காத்தில் தங்கினார். அமீர்கானின் தந்தை 1937 இல் இறந்தார். பின்னர், இவர், தில்லி மற்றும் கொல்கத்தாவில் சிறிது காலம் வாழ்ந்தார். ஆனால் இந்தியா பிரிந்த பின்னர் இவர் மீண்டும் மும்பைக்குச் சென்றார்.  

## பாடும் தொழில்
அமீர்கான் கிட்டத்தட்ட சுயமாக கற்றுக் கொண்ட இசைக்கலைஞராவார். அப்துல் வாகித் கான், இரசாப் அலி கான், அமான் அலி கான் ஆகியோரின் பாணிகளால் தாக்கம் பெற்ற இவர் தனது சொந்தப் பாடும் பாணியை உருவாக்கினார். 1971 இல் பத்ம பூசண் விருதும் வழங்கப்பட்டன .  

## சொந்த வாழ்க்கை
அமீர்கானின் முதல் திருமணம் சித்தார் கலைஞர் விலாயத் கானின் சகோதரி ஜீனத் என்பவருடன் இருந்தது. இந்த திருமணம் இறுதியில் தோல்வியுற்று பிரிவில் முடிந்தது. அவருடன் பரிதா என்ற ஒரு மகள் இருந்தார். இவரது இரண்டாவது திருமணம் முன்னி பாய் என்பவருடன் நடந்தத. இவர்களுக்கு அக்ரம் அகமது என்ற மகன் இருந்தார். 1965 ஆம் ஆண்டில், இவர், தும்ரி பாடகரான ஆக்ராவைச் சேர்ந்த முஷ்டாரி பேகமின் மகள் ரைசா பேகத்தை மணந்தார். முன்னி பேகம் மூன்றாவது மனைவியை ஏற்றுக்கொள்வார் என்று இவர் எதிர்பார்த்திருந்தார்; இருப்பினும், முன்னி காணாமல் போனார். அவர் தற்கொலை செய்து கொண்டார் என்று வதந்தி இருந்தது.  
## இறப்பு
கான்சாகிப் 1974 பிப்ரவரி 13 அன்று தனது 61 வயதில் கொல்கத்தாவில் ஒரு கார் விபத்தில் இறந்தார். மேலும் கொல்கத்தாவின் கோப்ரா கல்லறையில் அடக்கம் செய்யப்பட்டார்.
# மாவட்டத் திட்டக் குழு

**மாவட்டத் திட்டக்குழு** (**District Planning Committee** (DPC) இந்தியாவில் **பஞ்சாயத்து ராஜ்** அமைப்பை வலுப்படுத்த, இந்திய அரசியலமைப்புச் சட்டம் பிரிவு 243 ZD-இன் கீழ் இந்தியாவில் உள்ள மாவட்டம் தோறும் அமைக்கப்பட வேண்டிய குழுவாகும். மாவட்டத் திட்டக் குழுவின் துணை தலைவராக மாவட்ட ஆட்சித் தலைவர் இருப்பர். இவருக்கு உதவிட உதவி திட்ட இயக்குநர்களும் மற்றும் பல்வேறு துறைகளைச் சேர்ந்த அலுவலர்களும் இருப்பர்.மாவட்ட ஊராட்சி, ஊராட்சி ஒன்றியம், கிராம ஊராட்சிகள், பேரூராட்சிகள் மற்றும் நகராட்சிகளின் குடிநீர், வடிகால் வசதிகள் போன்ற உட்கட்டமைப்பு வளர்ச்சிகளுக்கு, இம்மாவட்டத் திட்டக் குழு திட்டங்களை வகுத்து மாநில அரசிற்கு வழங்கும். இத்திட்டத்தை செயல்படுத்தும் இந்திய மாநிலங்களில் தமிழ்நாடு அரசும் ஒன்றாகும். ஒரு சில மாநிலங்கள் மாவட்டட் திட்டக் குழுவை அமைக்கவில்லை. மாவட்டத் திட்டக் குழுவின் அலுவலகம் மாவட்ட ஆட்சியர் அலுவலகத்தில் செயல்படும்.  

மாவட்டத் திட்டக் குழுவில் கீழ்கண்ட துணைக்குழுக்கள் செயல்படும். அவைகள்: 1 ஊரக வளர்ச்சி துணைக்குழு, 2 வேளாண்மை வளர்ச்சித் துணைக்குழு, 3 நகர வளர்ச்சி துணைக்குழு, 4 நீர்ப்பாசான வளர்ச்சி துணைக்குழு, 5 பட்டியல் சமூகத்தினர், இதர பிற்படுத்தப்பட்ட வகுப்பினர், பொருளாதாரத்தில் நலிந்ததோர் மற்றும் மகளிர் மற்றும் குழந்தைகளுக்கான வளர்ச்சி துணைக்குழு, 6 வேலைவாய்ப்பு பெருக்குதல் மற்றும் கிடைப்பதற்கான துணை குழு, 7 பொது சுகாதாரம் மற்றும் குடும்ப நலத் துணைக்குழு, 8 கல்வி வள்ர்ச்சிக்கான துணைக்குழு, 9 குடிநீர் வழங்கல் குழு, 10 சாலை மற்றும் போக்குவரத்து துணைக் குழு, 11 சட்டமன்ற உறுப்பினர்கள் மற்றும் நாடாளுமன்ற உறுப்பினர்களின் தொகுதி வளர்ச்சி நிதியை கண்காணிக்கும் குழு  

## இதனையும் காண்க
- ஊராட்சி ஒன்றியம்
- மாவட்ட ஊராட்சி
- மாவட்ட ஊரக வளர்ச்சி முகமை
- மாவட்டத் திட்டக் குழு
# மெத்திலிடைன் குழு

**மெத்திலிடைன் குழு** *(Methylidyne group)* என்பது ஒரு மூலக்கூறில் ≡CH என்ற பிணைப்பைக் கொண்டு பதிலீடு அல்லது வேதி வினைக்குழு இரண்டில் ஒன்று நடுநிலை பகுதியாகக் காணப்படும் சேர்மத்தைக் குறிக்கிறது. மெத்திலிடைன் என்ற ஒற்றறைச் சொல்லாலும் இக்குழுவைக் குறிப்பிடுவர். இதன் மூலக்கூற்று வாய்ப்பாட்டில் ஒரு கார்பன் அணு ஐதரசன் அணுவுடன் ஓர் ஒற்றைப்பிணைப்பாலும் எஞ்சியுள்ள மூலக்கூறு முப்பிணைப்பாலும் பிணைக்கப்பட்டிருக்கும். எடுத்துக்காட்டாக H3C−(CH2)5−N+≡CH என்ற மூலக்கூற்று வாய்ப்பாட்டால் விவரிக்கப்படும் என்–மெத்திலிடைன்-1-எக்சனாமினியம் என்ற சேர்மத்தைக் கூறலாம்.  

மெத்திலிடைன் என்ற பெயர் மெத்திலிடைன் தனி உருபைக் குறிக்கவும் பயன்படுத்தப்படுகிறது. இவ்விரு அணுக்களும் எந்தவொரு சேர்மத்திலும் இணைந்திருப்பதில்லை.  

## இவற்றையும் காண்க
- மெதிலீன் பாலம்
- மெத்தின் குழு,